NITS DEL CORO: 2013
YOSHY HIOKI ESCALFA LA FREDA NIT DELS DIJOUS AMB ELS SEU CONTES JAPONESOS
Sublim!!! Ahir NITS del CORO va tenir una nit molt especial per tancar la parada de les festes nadalenques.
Primer la resposta del públic, una altre nit amb ple absolut!!! 80 persones aproximadament a la sala de butaques un dijous plujós d'hivern (quants teatres catalans voldrien tenir aquesta resposta de la gent?) Segona, Yoshi Hioky, un conta contes Japonès, que ens va portar al petit teatre tota una tradició oral, poètica i fins i tot musical, nascuda en un país entre cues de drac, com ell bé va explicar!!! "La flor que palpita" un conjunt de contes eròtics del país nipó dels quals dos dels que va contar, editats del s.XI en uns volums que es titulava contes antics recuperats ( imagineu-vos si són antics). En que va tenir tota l'hora llarga (uns dels espectacles mes llargs que han passat al coro) al públic generós atents de la sensibilitat i la narració de Yoshi.
Tercera els "montaditos" que prepara l'equip de col·laboradors del coro es van esgotar, per tant un èxit la nova iniciativa de fer un most i bon teatre les nits del dijous a Sarrià de Ter. (Sergi Torrentà)
YOSHI HIOKI "LA FLOR QUE PALPITA" CONTES ERÒTICS
El proper espectacle de les Nits del Coro, del dijous 19 de desembre, serà a càrrec del japonès, Yoshi Hioki amb una sessió de contes eròtics "La flor que palpita".
La sessió de contes "La flor que palpita" inclou 4 històries. Totes les històries són de les èpoques antigues (entre el segle X fins al segle XVIII) sobre l'enamorament d'una dama i un noble de la cort imperial del segle X, sobre una bella geisha del jardí de les geishas més conegudes de la capital nipona entre uns altres en les quals la sensualitat i l'erotisme es manifesten d'una manera pictòrica, subtil i delicada però al mateix temps brutal, potent i impactant. Les històries s'entrellacen per unes poesies haiku i tanka en les quals es condensen paraules carregades de simbolismes relacionats al tema.
EL MÓN DE LES TITELLES I ELS OBJECTES ANIMATS DE LA MANOFACTORIA A NITS DEL CORO
Un cabaret ben especial el que va presentar dijous passat, 5 de desembre, la Cia "La Manofactoria" a les Nits del Coro de Sarrià de Ter.
Amb el seu espectacle de titelles i objetes animats "Menut Cabaret" de la mà de la Helena de Sola, coneixem diversos personatges: un trapezista, un l’il•lusionista i diferents històries. Sota la direcció de Ronan Tully, aquestes titelles ens transporten a un món ple de sensibilitat, amb grans tocs de sentit de l’humor. Sense paraules, només amb unes hàbils mans, que se serveixen de guants, varetes o qualsevol estri quotidià per donar ales a la imaginació.
AL DESEMBRE MÉS CAFÈ-TEATRE A SARRIÀ DE TER AMB “LES NITS DEL CORO”
La nova proposta teatral de l’Àrea de Cultura per a “Les Nits del Coro” de Sarrià de Ter es presenta el proper 5 de desembre: Menut Cabaret de la companyia La Manofactoria. Espectacle de titelles, pensat tant per oients com per a persones amb disminució auditiva, que es situa en un cabaret ben especial.
Les titelles s’han utilitzat al llarg del temps per representar els éssers humans i explicar les seves històries, de vegades molt millor de com ho farien actors de veritat. En aquest Menut Cabaret hi coneixerem diversos personatges com el nen bala, una trapezista o l’il•lusionista, i escoltarem les històries dels treballadors del circ i el seu director. Sota l'excel•lent i brillant direcció de Ronan Tully, l'àgil i tendre mà d'Helena de Sola ens transporta a un món ple de sensibilitat amb grans tocs de sentit de l’humor. Sense paraules, només amb unes hàbils mans que se serveixen de guants, varetes o qualsevol estri quotidià per donar ales a la imaginació.
La flor que palpita, els contes eròtics de Yoshi Hioki són la proposta per al dia 19 de desembre. Pintor i narrador que viu a Barcelona des de l’any 1991, ha participat en moltes de les activitats que es porten a terme al Museu Etnològic de Barcelona i a la Casa Àsia. Des de sempre li ha fascinat llegir i escoltar els contes, mites, llegendes i els relats literàris del seu país, Japó. Hioki és un artista polièdric que sent com li són de complementàries les seves activitats narratives i pictòriques. La flor que palpita ens parla de paraules que cauen sota una tènue pluja de primavera. Càlides, humides i delicades. Com pètals de flor de peònia recent caiguts a terra. El terra mullat es vesteix d’històries sobre tot allò que no es veu a plena llum del dia però que batega a la penombra.
Abans de començar els espectacles, la cafeteria del Coro us proposa complementar el bon teatre tot sopant o prenent una copa. Increïbles els “montaditos” i la cervesa artesanal de la comarca, i a uns preus molt assequibles.
El Coro - Placeta de la Font, 9 Sarrià de Ter
Horari: la cafeteria obre a les 9 del vespre. Espectacle a les 10 nit.
Preu dels espectacles: 3 €
YOSHY HIOKI ESCALFA LA FREDA NIT DELS DIJOUS AMB E...
EL MÓN DE LES TITELLES I ELS OBJECTES ANIMATS DE L...
AL DESEMBRE MÉS CAFÈ-TEATRE A SARRIÀ DE TER AMB “...